CELEX: C2007/199/38
Language: et
Date: 2007-08-25 00:00:00
Title: Kohtuasi C-314/07: 6. juulil 2007 esitatud hagi — Euroopa Ühenduste Komisjon versus Portugali Vabariik

25.8.2007   
            
            
               ET
            
            
               Euroopa Liidu Teataja
            
            
               C 199/24
            
         6. juulil 2007 esitatud hagi — Euroopa Ühenduste Komisjon versus Portugali Vabariik
   (Kohtuasi C-314/07)
   (2007/C 199/38)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: G. Rozet ja P. Costa de Oliveira)
   
      Kostja: Portugali Vabariik
   Hageja nõuded
   
               —
            
            
               Tuvastada, et kuna Portugali Vabariik andis Assooride autonoomse piirkonna õpetajate avaliku konkursi kandidaatide paremusjärjestuses eelise neile kandidaatidele, kes on hõlmatud 9. juuni 2003. aasta piirkondliku seadusandliku dekreediga nr 27/2003/A vastu võetud konkursimääruse artikli 25 lõike 7 punktiga a, siis on Portugali Vabariik rikkunud EÜ artiklist 39 ja nõukogu 15. oktoobri 1968. aasta määruse nr 1612/68 (1) töötajate liikumisvabaduse kohta ühenduse piires artikli 3 lõikest 1 tulenevaid kohustusi;
            
         
               —
            
            
               mõista kohtukulud välja Portugali Vabariigilt.
            
         Väited ja peamised argumendid
   9. juuni 2003. aasta piirkondliku seadusandliku dekreedi nr 27/2003/A artikli 25 lõikes 7 ette nähtud kriteeriumid seoses Assooride autonoomse piirkonna koolidesse ja pedagoogilistele aladele vähemalt kolmeks aastaks tööle võetava personali reservnimekirjades asuvate kandidaatide paremusjärjestusega tekitavad kodakondsusel põhinevat diskrimineerimist, mis on vastuolus ühenduse sätetega töötajate vaba liikumise kohta, vaatamata sellele, et neid kohaldatakse ka Portugali kodanikele, kes elavad riigi teistes osades. Diskrimineerimine hõlmab mitte üksnes ilmse kodakondsusel põhineva diskrimineerimise, vaid ka igasuguse sellise diskrimineerimise, mis muid kriteeriume kohaldades sama tulemuseni viivad.
   Komisjoni arvates ei saa Portugali ametiasutuste argumenti, et kandidaadi ja Assooride autonoomse piirkonna vaheline seos võib näidata selle kandidaadi soovi jääda sellesse piirkonda, lugeda objektiivseks asjaoluks, mis võib õigustada kandidaatide töölevõtmise piirangut nimetatud avalikul konkursil.
   
      (1)  EÜT L 257, lk 2; ELT eriväljaanne 05/01, lk 15.